Р е п у б л и к а С р б и ј а

ОПШТИНА ИВАЊИЦА

**СКУПШТИНА ОПШТИНЕ**

01 Број: 06-2/2021

02.02.2021. године

**И В А Њ И Ц А**

На основу члана 32. Закона о локалној самоуправи („Сл.гласник РС“, бр. 129/07, 83/14 - др. закон, 101/16 - др. закон и 47/18), члана 24. и члана 30. Закона о јавним предузећима („Службени гласник РС“, бр. 15/16), члана 40. Статута општине Ивањица („Службени лист општине Ивањица“, број 1/2019) и члана 150. Пословника Скупштине општине Ивањица, („Сл. лист општине Ивањица“, број 8/19), Скупштина општине Ивањица, на седници одржаној **28.01.2021.** године, донела је

**Р Е Ш Е Њ Е**

**о именовању директора**

**Јавног комуналног предузећа „Ивањица“ Ивањица**

**ИМЕНУЈЕ СЕ** Александар Митровић, дипломирани инжењер информатике из Ивањице, на место директора Јавног Комуналног предузећа „Ивањица“, на мандатни период од четири године.

Именованом престаје функција в.д. директора Јавног комуналног предузећа „Ивањица“ Ивањица, закључно са 28.01.2021. године.

Ово решење је коначно.

Решење објавити у „Службеном листу Општине Ивањица“,и на званичној интернет страници општине Ивањица.

**О б р а з л о ж е њ е**

На основу члана 24. Закона о јавним предузећима, директора јавног предузећа чији је оснивач јединица локалне самоуправе именује орган одређен Статутом јединице локалне самоуправе, на период од четири године, на основу спроведеног јавног конкурса.

На основу члана 30. истог закона, директор јавног предузећа именује се након спроведеног јавног конкурса. Чланом 32. Закона о локалној самоуправи прописано је да Скупштина општине, у складу са Законом именује и разрешава директоре јавних предузећа, а чланом 40. Статута општине Ивањица прописано да Скупштина општине Ивањица, именује и разрешава директоре јавних предузећа.

Оглас о јавном конкурсу за именовање директора Јавног комуналног предузећа „Ивањица“ Ивањица објављен је у „Службеном гласнику Републике Србије“, број 124/2020 од 16.10.2020. године, у дневном листу „ Данас “, број 8418 од 16.10.2020. године као и на сајту општине Ивањица дана 16.10.2020. године, а на основу Одлуке Скупштине општине Ивањица о спровођењу јавног конкурса за именовање директора Јавног комуналног предузећа „Ивањица“ Ивањица, чији је оснивач општина Ивањица , 01 Број 06-22/2020 од 01.10.2020. године.

На седници Скупштине општине 01 Број 06-22/2020 од 01.10.2020. године, образована је Комисија за спровођење јавног конкурса за именовање директора Јавног комуналног предузећа „Ивањица“ Ивањица, напред означени број и датум по спроведеном изборном поступку.

Комисија за спровођење конкурса за избор директора доставила је Општинском већу општине Ивањица Закључак о утврђивању ранг листе кандидата за избор директора ЈКП „Ивањица“ Ивањица, као и Записнике о раду Комисије.

Општинско Веће општине Ивањица на седници одржаној дана 25.01.2021. године, разматрало је комплетну документацију и Скупштини општине Ивањица достављен је предлог да се за директора ЈКП“Ивањица“ Ивањица именује Александар Митровић, дипломирани инжењер информатике из Ивањице, на мандатни период од четири горине.

Скупштина општине Ивањица на седници одржаној дана 28.01.2021. године, разматрала је Закључак о утврђивању ранг листе кандидата за избор директора ЈКП“Ивањица“ Ивањица, Записник о раду Комисије за спровођење Конкурса за избор директора број 111-1-5/2020 од 25.12.2020. године, став општинског Већа општине Ивањица и након спроведеног поступка јавног гласања у складу са Законским прописима, Статутом општине Ивањица и Пословником о раду скупштине општине донела је решење да се за директора ЈКП“Ивањица“ Ивањица именује Александар Митровић, дипломирани инжењер информатике из Ивањице, на мандатни период од 4 године, обзиром да испуњава све услове Конкурса, предвиђене чланом 25. Закона о јавним предузећима, а имајући у виду чињеницу да је Комисија за спровођење Конкурса за избор директора комплетан поступак спровела у складу са Законом о јавним предузећима, Законом о локалној самоуправи и Статутом општине Ивањица о чему је приложила комплетну документацију Општинском Већу општине Ивањица и скупштини општине Ивањица.

Са свега напред изнетог одлучено је као у диспозитиву овог решења.

Решење о именовању директора Јавног Комуналног предузећа „Ивањица“ Ивањица је коначно.

**Поука о правном средству:**

Против овог решења може се тужбом покренути управни спор пред надлежним управним судом у року од 30 дана од дана пријема решења.

**Решење доставити:** Александару Митровићу из Ивањице, ЈКП“Ивањица“ Ивањица, а примерак задржати уз материјал са седнице Скупштине општине.

**ПРЕДСЕДНИК СКУПШТИНЕ**

Владимир Бојановић

На основу члана 32. Закона о локалној самоуправи („Сл. гласник РС“ бр. 129/2007, 83/2014 – др. закон, 101/2016 – др. закон и 47/2018), члана 27. став 10. и члана 29. став 4. Закона о јавној својини („Сл. гласник РС“, број 72/11, 88/13, 105/14, 104/16 - др. закон, 108/16, 113/17, 95/18 и 153/2020), члана 14. и 15. Одлуке о прибављању и располагању стварима у јавној својини општине Ивањица („Сл. лист општине Ивањица“, број 4/15 и 11/15) и члана 40. став 1. тачка 35. Статута општине Ивањица („Сл. лист општине Ивањица“ број 1/2019), Скупштина општине Ивањица, на седници одржаној дана 28.1.2021. године, донела је

**О Д Л У К У**

**О**

**ПРИБАВЉАЊУ НЕПОКРЕТНОСТИ У ЈАВНУ СВОЈИНУ ОПШТИНЕ ИВАЊИЦА ПУТЕМ НЕПОСРЕДНЕ ПОГОДБЕ**

**I ПРИСТУПА СЕ** прибављању непокретности у јавну својину Општине Ивањица путем непосредне погодбе и то две стамбене јединице-посебна дела у власништву Зорана (Драган) Дамљановића, Петра (Драган) Дамљановића и Горана (Драган) Дамљановића, са сувласничким уделима од по 1/3, корисне површине од по 29 м2, које стамбене јединице су део породично стамбене зграде постојеће на катастарској парцели број 145/1 КО Дубрава, уписане у листу непокретности број 270 КО Дубрава, која је у јавној својини Општине Ивањица.

**II** Предметна непокретност прибавља се у јавну својину Општине Ивањица у поступку примене члана 27. став 10. и члана 29. став 4. Закона о јавној својини („Сл гласник РС“, број 72/11, 88/13, 105/14, 104/16 - др. закон, 108/16, 113/17, 95/18 и 153/2020), а на основу закљученог вансудског поравнања између Општине Ивањица, коју заступа председник Општине Ивањица, Момчило Митровић и Зорана (Драган) Дамљановића, Петра (Драган) Дамљановића и Горана (Драган) Дамљановића, сви из Дубраве код Ивањице.

**III** У поступку прибављања непокретности из тачке I ове Одлуке у свему поступити према одредбама Закона о јавној својини и Одлуке о прибављању и располагању стварима у јавној својини општине Ивањица.

**IV** Поступак непосредне погодбе спровешће Комисија која ће се формирати по доношењу ове Oдлуке.

**V** Овлашћује се Председник општине Ивањица а у његовом одсуству заменик председника Општине односно лице које он овласти да, у име општине Ивањица, може са сувласницима предметне непокретности која се прибавља у јавну својину општине Ивањица, или лицем које сувласници непокретности овласте, закључити уговор којим ће се ближе регулисати права и обавезе уговарача.

**VI** Ова Одлука ступа на снагу осмог дана од дана објављивања у „Службеном листу општине Ивањица“.

**СКУПШТИНА ОПШТИНЕ ИВАЊИЦА, број: 464-50-1/2020-01**

**ПРЕДСЕДНИК СКУПШТИНЕ**

Владимир Бојановић

На основу члана 3. став 3. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Сл. гласник РС“, број 16/2018), члана 15. став 4. Одлуке о прибављању и располагању стварима у јавној својини општине Ивањица („Сл. лист општине Ивањица“, број 4/15) и члана 40. Статута општине Ивањица („Сл. лист општине Ивањица“, број 1/2019), Скупштина општине Ивањица, на седници одржаној дана 28.1.2021. године, донела је

**Р Е Ш Е Њ Е**

**О**

**ОБРАЗОВАЊУ КОМИСИЈЕ ЗА СПРОВОЂЕЊЕ ПОСТУПКА ПРИБАВЉАЊА НЕПОКРЕТНОСТИ У ЈАВНУ СВОЈИНУ ОПШТИНЕ ИВАЊИЦА ПУТЕМ**

**НЕПОСРЕДНЕ ПОГОДБЕ**

**I** **ОБРАЗУЈЕ СЕ**  Комисија за спровођење поступка прибављања непокретности у јавну својину општине Ивањица непосредном погодбом.

**II** Комисија се образује у следећем саставу:

1. Јована Богдановић, млађи саветник у Одељењу за имовинско правне и стамбене послове, као председник,
2. Мирјана Гојковић, самостални саветник у Одељењу за имовинско правне и стамбене послове, као члан,
3. Слободан Поповић, руководилац Одељења за буџет и финансије, као члан,
4. Љубинка Принчевац, млађи сарадник у Одељењу за урбанизам и комуналне послове, као члан,
5. Зорица Јеремић, мастер пословни планер, радно ангажована у Општинској управи општине Ивањица на пословима озакоњења у Одељењу за урбанизам и комуналне послове, као члан.

**III** Задатак Комисије је:

1.Спровођење поступка непосредне погодбе приликом прибављања непокретности у јавну својину, и то: две стамбене јединице-посебна дела, корисне површине од по 29 м2,које стамбене јединице су део породично стамбене зграде постојеће на кат. парцели број 145/1, уписане у листу непокретности број 270 КО Дубрава.

2. У поступку прибављања напред описаних непокретности у свему поступити према одредбама Закона о јавној својини, Закона о промету непокретности, Уредби о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда и Одлуке о прибављању и располагању стварима у јавној својини општине Ивањица.

3.Записник о спроведеном поступку непосредне погодбе, као и предлог о прибављању непокретности у јавну својину општине Ивањица, доставити Скупштини општине Ивањица на разматрање и одлучивање.

**IV** Ово решење објавити у „Службеном листу општине Ивањица“.

**СКУПШТИНА ОПШТИНЕ ИВАЊИЦА, број: 464-50-2/2020-01**

**ПРЕДСЕДНИК СКУПШТИНЕ**

Владимир Бојановић

На основу члана 92. став 2. и 4. Закона о буџетском систему („Службени гласник РС“, број 54/2009, 73/2010, 101/2010 , 93/2012, 62/2013, 108/2013 , 42/2014, 68/2015, 103/2015, 99/2016, 113/2017, 95/2018, 31/2019, 72/2019 и 149/2020 и члана 32. Закона о локалној самоуправи („Сл. гласник РС“, број 129/2007, 83/2014 - др. закон, 101/2016 – др. закон и 47/2018) и члана 40. Статута општине Ивањица ( „Сл. лист општине Ивањица“, 1/2019)

Скупштина општине Ивањица на седници одржаној **28. 01.2021**. године, донела је

**О Д Л У К У**

**о ангажовању екстерног ревизора за обављање екстерне ревизије**

**завршног рачуна буџета општине Ивањица за 2020. годину**

**Члан 1**

Општина Ивањица ангажоваће екстерног ревизора за обављање екстерне ревизије завршног рачуна буџета општине Ивањица за 2020. годину уз сагласност Државне ревизорске институције.

**Члан 2**

Избор екстерног ревизора обавиће се на основу одредаба Закона о рачуноводству и ревизији и у складу са Законом о јавним набавкама.

**Члан 3**

Средства за ангажовање екстерног ревизора обезбеђена су у буџету општине Ивањица за 2021. годину.

**Члан 4**

Извештај о извршеној екстерној ревизији биће саставни део Завршног рачуна буџета општине Ивањица за 2020. годину.

**Члан 5**

Ова одлука ступа на снагу осмог дана од дана објављивања у „Службеном листу Општине Ивањица“.

**СКУПШТИНА ОПШТИНЕ ИВАЊИЦА**

**Број:401-3/2021/2021**

**ПРЕДСЕДНИК СКУПШТИНЕ**

Владимир Бојановић

На основу члана 52. Закона о планирању и изградњи („Сл. гласник РС“, брoj 72/09,81/09-исправка, 64/10-УС, 24/11, 121/12, 42/13 – Одлука УС, 50/13 – Одлука УС , 98/13 – Одлука УС, 132/14, 145/14, 83/2018, 31/2019, 37/2019 и 9/2020), члана 12. Правилника о начину и поступку избора чланова комисије за стручну контролу планских докумената, комисије за контролу усклађености планских докумената, комисије за планове јединице локалне самоуправе и комисије за стручну контролу урбанистичког пројекта, праву и висини накнаде члановима комисије, као и условима и начину рада комисија („Сл. гласник РС“, бр. 32/19) и члана 40. Статута општине Ивањица ("Службени лист општине Ивањица", бр.1/2019), Скупштина општине Ивањица, на седници одржаној 28.1.2021. године, донела је

**О Д Л У К У**

**О**

**ОБРАЗОВАЊУ КОМИСИЈЕ ЗА ПЛАНОВЕ ОПШТИНЕ ИВАЊИЦА**

Члан 1 .

Образује се Комисија за планове општине Ивањица (у даљем тексту: Комисија), ради обављања стручних послова у поступку израде и спровођења планских докумената из надлежности општине Ивањица, обављања стручне контроле планских докумената из надлежности јединице локалне самоуправе и обављања послова јавног увида у плански документ из надлежности општине Ивањица у складу са Законом као и давања стручног мишљења по захтеву надлежних органа.

Члан 2.

Комисија има седам чланова и то председника, заменика председника, секретара и четири члана из реда угледних стручњака (два лиценцирана члана које предлаже министар надлежан за послове просторног планирања и урбанизма) за област просторног планирања и урбанизма и других области које су од значаја за обављање стручних послова у области планирања и уређења простора и изградње са одговарајућом лиценцом.

Члан 3.

Стручне и административно–техничке послове за потребе Комисије обезбеђује носилац израде планског документа односно орган надлежан за потврђивање урбанистичког пројектау складу са Законом.

Члан 4.

Задатак Комисије из члан 1. ове Одлуке је обављање стручних послова у поступку израде и спровођења планских докумената из надлежности општине Ивањица, стручних послова усклађености урбанистичког пројекта са планским документом и законом којим се уређује планирање и изградња као и давања стручног мишљења по захтеву надлежних органа.

Члан 5.

Мандат председника и чланова Комисије траје 4 (четири) године.

Члан 6.

Начин рада и одлучивање Комисије утврђује се Пословником о раду Комисије који се доноси већином гласова од укупног броја чланова Комисије на конститутивној седници.

Пословником о раду ближе се уређује начин сазивања седнице, рад на седници, начин вођења записника, начин гласања и одлучивања, начин сачињавања и потписивања записника, односно извештаја о обављеној стручној контроли, односно обављеном јавном увиду.

Комисија може да ради када седници присуствује већина од укупног броја чланова.

Комисија одлучује већином гласова од укупног броја чланова.

Члан 7.

У Комисију за планове општине Ивањица именују се :

1. Миљко Главинић , дипл. инг.арх. за председника Комисије,
2. Светлана Јовићевић, дипл.инг.арх. за заменика председника Комисије,
3. Благоје Радојичић, дипл. инг.арх. за члана,
4. Славиша Чамагић, дипл. инг.арх. за члана,
5. Иван Мојсиловић, дипл.инг.маш. за члана,
6. Данијела Љубојевић Вуловић, дипл.просторни планер, за члана
7. Бојана Главинић дипл. правник за секретара

Члан 8.

Председнику и члановима Комисије за рад у Комисији припада парво на накнаду.

Чланови Комисије имају право на накнаду за рад у Комисији, за сваку одржану седницу Комисије у висини од 15% од просечне месечне бруто зараде по запосленом у Републици Србији, а према последњем објављеном податку републичког органа надлежног за послове статистике.

Присуство седницама доказује се записником са седнице Комисије.

Члан 9.

Члану Комисије који има пребивалиште ван територије општине Ивањица припада право на накнаду за превоз за сваку седницу у висини цене карте за превоз у јавном саобраћају, од места пребивалишта до седишта органа општине.

Накнаду за рад у Комисији и накнаду за превоз исплаћује Одељење за буџет и финансије на терет средстава општине Ивањица а на основу писаног захтева секретара Комисије уз који се доставља записник са седнице Комисије и евиденција присутности седници као и податак о последњем објављеном податку о износу просечне бруто зараде.

Члан 10.

Ова Одлука ступа на снагу осмог дана од дана објављивања у Службеном листу листу општине Ивањица.

**СКУПШТИНА ОПШТИНЕ ИВАЊИЦА , 01 број :119-1/2021**

**ПРЕДСЕДНИК СКУПШТИНЕ**

Владимир Бојановић

Р е п у б л и к а С р б и ј а

Скупштина општине Ивањица

*Комисија за спровођење поступка јавног*

*надметања за давање у закуп пољопривредног*

*земљишта у државној својини*

01 Број : 320-29-1/1/2021

Датум : 11.1.2021. године

На основу члана 62. став 5. Закона о пољопривредном земљишту („Службени гласник РС“, бр.62/06, 65/08-др.закон, 41/2009, 112/2015, 80/2017 и 95/2018 - др. закон) и става 3. Решења о образовању Комисије за спровођење поступка јавног надметања за давање у закуп пољопривредног земљишта у државној својини на територији општине Ивањица 01 број 06-6/2020-01 од 20.03.2020. године, Комисија за спровођење поступка јавног надметања за давање у закуп пољопривредног земљишта у државној својини и коришћења пољопривредног земљишта на територији општине Ивањица (у даљем тексту: Комисија), донела је

**З А К Љ У Ч А К**

1. ОДРЕЂУЈЕ СЕ новчана накнада, за бесправно коришћење пољопривредног земљишта у државној својини на територији општине Ивањица, и то:

- за агроекономску 2010/2011. годину, у износу од **137,71 евра по хектару**, што на дан доношења овог закључка, рачунајући по средњем курсу НБС, износи 16.193,32 динара по хектару;

- за агроекономску 2011/2012. годину, у износу од **137,71 евра по хектару**, што на дан доношења овог закључка, рачунајући по средњем курсу НБС, износи 16.193,32 динара по хектару;

- за агроекономску 2012/2013. годину, у износу од **137,71 евра по хектару**, што на дан доношења овог закључка, рачунајући по средњем курсу НБС, износи 16.193,32 динара по хектару;

- за агроекономску 2013/2014. годину, у износу од **137,71 евра по хектару**, што на дан доношења овог закључка, рачунајући по средњем курсу НБС, износи 16.193,32 динара по хектару;

- за агроекономску 2014/2015. годину, у износу од **137,71 евра по хектару**, што на дан доношења овог закључка, рачунајући по средњем курсу НБС, износи 16.193,32 динара по хектару;

- за агроекономску 2015/2016. годину, у износу од **556,89 евра по хектару,** што на дан доношења овог закључка, рачунајући по средњем курсу НБС, износи 65.484,69 динара по хектару;

- за агроекономску 2016/2017. годину, у износу од **425,85 евра по хектару,** што на дан доношења овог закључка, рачунајући по средњем курсу НБС, износи 50.075,70 динара по хектару;

- за агроекономску 2017/2018. годину, у износу од **256,71 евра по хектару,** што на дан доношења овог закључка, рачунајући по средњем курсу НБС, износи 30.186,53 динара по хектару;

- за агроекономску 2018/2019. годину, у износу од **184,92 евра по хектару,** што на дан доношења овог закључка, рачунајући по средњем курсу НБС, износи 21.744,74 динара по хектару;

- за агроекономску 2019/2020. годину, у износу од **117,45 евра по хектару,** што на дан доношења овог закључка, рачунајући по средњем курсу НБС, износи 13.810.94 динара по хектару.

О б р а з л о ж е њ е

Комисији за спровођење поступка јавног надметања за давање у закуп пољопривредног земљишта у државној својини на територији општине Ивањица образована Решењем Скупштине општине Ивањица 01 број 06-6/2020 од 20.03.2020. године, дато је у задатак, између осталог, да одреди новчану накнаду за бесправно коришћење пољопривредног земљишта у државној својини на територији општине Ивањица.

Износ новчане накнаде за период од агрокономске 2010/2011. године до агроекономске 2014/2015. године, утврђен је на бази просечно постигнуте цене закупа пољопривредног земљишта у државној својини, на подручју Моравичког округа.

Одредбом члана 62. став 5. Закона о пољопривредном земљишту прописано је да ако правно односно физичко лице користи пољопривредно земљиште у државној својини без правног основа, односно супротно одредбама наведеног закона, дужно је да за коришћење плати троструки износ највише постигнуте цене по хектару на територији округа на којој се налази пољопривредно земљиште које се користи без правног основа.

Општина Ивањица се, на основу члана 12. тачка 17. Уредбе о управним окрузима („Сл. гласник РС“, број 15/2006), са општином Лучани, општином Горњи Милановац и градом Чачком, налази у Моравичком (управном) округу.

Из свега наведеног, донета је одлука као у диспозитиву овог решења.

Доставити:

- Управи за пољопривредно земљиште,

- У предмет, **ПРЕДСЕДНИК КОМИСИЈЕ**

- Архиви. Владислав Ивковић

С А Д Р Ж А Ј

1.РЕШЕЊЕ О ИМЕНОВАЊУ ДИРЕКТОРА ЈАВНОГ КОМУНАЛНОГ ПРЕДУЗЕЋА „ИВАЊИЦА“

ИВАЊИЦА................................................................................................................................................... стр1

2.ОДЛУКА О ПРИБАВЉАЊУ НЕПОКРЕТНОСТИ У ЈАВНУ СВОЈИНУ ОПШТИНЕ ИВАЊИЦА ПУТЕМ

НЕПОСРЕДНЕ ПОГОДБЕ ............................................................................................................................................. стр2

3.РЕШЕЊЕ О БРАЗОВАЊУ КОМИСИЈЕ ЗА СПРОВОЂЕЊЕ ПОСТУПКА ПРИБАВЉАЊА НЕПОКРЕТНОСТИ У ЈАВНУ СВОЈИНУ ОПШТИНЕ ИВАЊИЦА ПУТЕМ НЕПОСРЕДНЕ ПОГОДБЕ .................................................... стр3

4.ОДЛУКА О АНГАЖОВАЊУ ЕКСТЕРНОГ РЕВИЗОРА ЗА ОБАВЉАЊЕ ЕКСТЕРНЕ РЕВИЗИЈЕ ЗАВРШНОГ РАЧУНА БУДЏЕТА ОПШТИНЕ ИВАЊИЦА ЗА 2020 ГОДИНУ ............................................................................... стр4

5.ОДЛУКА О ОБРАЗОВАЊУ КОМИСИЈЕ ЗА ПЛАНОВЕ ОПШТИНЕ ИВАЊИЦА .............................................. стр5

6. ЗАКЉУЧАККОМИСИЈЕ ЗА СПРОВОЂЕЊЕ ПОСТУПКА ЈАВНОГ НАДМЕТАЊА ЗА ДАВАЊЕ У ЗАКУП ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ И КОРИШЋЕЊА ЗЕМЉИШТА НА ТЕРИТОРИЈИ ОПШТИНЕ ИВАЊИЦА .................................................................................................................................................... стр7

*Издавач:* ОПШТИНА ИВАЊИЦА Венијамина Маринковића 1, 32250 Ивањица

*Одговорни уредник:* Биљана Ранђић, секретар СО-е Ивањица

*Контакт:* тел. 032/664-760, 032/664-762; факс. 032/661-821

*e-maill:* [soivanjica@ivanjica.gov.rs](mailto:soivanjica@ivanjica.gov.rs)

(ПИБ: 1018886934) (МАТИЧНИ БРОЈ: 07221142) (ТЕКУЋИ РАЧУН: 840-94640-30)